Jeg har spurgt en række kulturarvsmennesker fra Nationalmuseet, Statens Museum for Kunst, Odense Bys Museer, Det Kongelige Bibliotek, Rigsarkivet, Københavns Museum, Statens Værksteder for Kunst og Glyptoteket om vi skulle holde en edit-a-thon() en lørdag i maj eller juni. Ideen er at samle et antal fagfolk og et antal wikipedianere, som i fællesskab forbedrer nogle artikler inden for fagfolkenes område(r). Fagfolkene vil skulle trække en dag (plus forberedelse) ud af deres kalender, så derfor er det vigtigt at vi finder et godt emne. Hvad siger I? Hvilke emner skal vi kaste os over? -- () 24. mar 2013, 09:04 (CET)
I museums- og udstillingsverdenen er det stadig i høj grad sådan, at man opbygger en udstilling, afvikler den, og går videre. Derfor er fokus ofte på de ting, som man vil vise offentligheden "næste år". Det er naturligvis ikke altid offentligt, hvilke udstillinger, der kommer op, men jubilæer kan være gode anledninger. Jeg overvejer derfor om ikke vi skulle se på emner omkring 1964, 1914, 1864, 1814, 1764 eller 1714... -- () 24. mar 2013, 09:35 (CET)
Jeg har de seneste måneder arbejdet en del med at opdatere min viden om 2. slesvigske krig og i denne forbindelse bl.a. oprettet London-konferencen (1864). Bornedals planlagte TV-serie og de populære bøger af Buk-Swienty samt jubilæet næste år gør denne krig og dens følger til et oplagt tema. I givet fald må vel også folk fra Historiecenter Dybbøl Banke inviteres. Endvidere er 1. verdenskrig og/eller D-dag fine muligheder for et fokus.- () 24. mar 2013, 12:57 (CET)
Harald Slott-Møller og Vilhelm Hammershøi er begge født i 1864. -- () 24. mar 2013, 18:50 (CET)
Svend Tveskæg døde 3. februar 1014, så 1000-året for det kunne også komme i betragtning. Det er jo stort set gået tilbage for vores koloniherredømme lige siden :-) -- () 25. mar 2013, 00:08 (CET)
Hvis vi nu gik efter 1864, hvilke dele af de forskellige institutioners ekspertiser vil vi så gerne have i spil? Kan vi finde to-tre delemner? -- () 26. mar 2013, 15:19 (CET)
 Jeg har foretaget et par tilføjelser til oversigten 1864, man kunne måske begynde der? Ud over krigen er der Vilhelm Hammershøi og en håndfuld internationale begivenheder at starte med. () 27. mar 2013, 06:54 (CET)
Så måske 2. slesvigske krig og Hammershøi som de to vigtigste underemner under kasketten "1864"? -- () 28. mar 2013, 14:12 (CET)
På baggrund af debatten ovenfor foreslår jeg konkret, at flg. artikler indgår. (Tilføj gerne flere til listen):
Willumsen er fra 1863, så han får lidt svært ved at komme med i temaet "1864" :( -- () 29. mar 2013, 07:31 (CET)
Til gengæld kunne jeg godt tænke mig at få Carl Brummer med - han har en god værksliste. -- () 29. mar 2013, 07:35 (CET)
Willumsen foreslog jeg, fordi jeg opfattede temaet som "150-års jubilæer", der sætter fokus på begivenheder7personer og Willumsens fødselsmåned er september, så der kunne tænkes en særudstilling i efteråret. -- () 29. mar 2013, 09:41 (CET)
 Anders Bundgaard dansk billedhugger født i 1864 kendt for Gefionspringvandet.
 Taarbæk Kirke indviet i 1864
 Søtræfningen ved Helgoland var 9. maj 1864
 Niels Larsen Stevns dansk maler født i 1864
 Søren Lemche dansk arkitekt født i 1864
 Jens Christian Kofoed dansk arkitekt født i 1864
 Sophus Falck grundlægger af Falcks Redningskorps, født i 1864
 Valdemar Schønheyder Møller dansk maler født i 1864 -- () 29. mar 2013, 08:49 (CET)
Willumsen er spændende, men det er lidt irriterende at han blev så gammel - hans produktion er ophavsretsbeskyttet til udgangen af 2027. -- () 29. mar 2013, 12:39 (CET)
 Maleriet Den Grundlovgivende Rigsforsamling blev færdig 1864. -- () 29. mar 2013, 20:49 (CET)
 Maleriet Den Grundlovgivende Rigsforsamling virker som en meget fin og gennemarbejdet artikel, hvor der ikke er det store behov for ekspertvurdering--- () 31. mar 2013, 15:07 (CEST)
Arrangementet kommer til at finde sted den 8. juni. Se nærmere på . -- () 15. apr 2013, 01:17 (CEST)
